title: Decizia (PESC) 2018/1083 a Consiliului din 30 iulie 2018 de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei

text:
                  31.7.2018

                  RO

                  Jurnalul Oficial al Uniunii Europene

                  L 194/142

         DECIZIA (PESC) 2018/1083 A CONSILIULUI
         din 30 iulie 2018
         de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 10 noiembrie 2008, Consiliul a adoptat Acțiunea comună 2008/851/PESC (1) de instituire a operației militare a UE Atalanta („operația Atalanta”).

                     (2)

                     La 28 noiembrie 2016, Decizia (PESC) 2016/2082 a Consiliului (2) a modificat Acțiunea comună 2008/851/PESC și a prelungit operația Atalanta până la 31 decembrie 2018.

                     (3)

                     Revizuirea strategică a operației Atalanta în 2018 a condus la concluzia că mandatul operației ar trebui prelungit până la 31 decembrie 2020.

                     (4)

                     La 29 martie 2017, Regatul Unit al Marii Britanii și Irlandei de Nord a notificat Consiliului European, în conformitate cu articolul 50 alineatul (2) din tratat, intenția sa de a se retrage din Uniunea Europeană.

                     (5)

                     Având în vedere articolul 50 alineatul (3) din tratat, ar trebui numit un nou comandant al operației UE și ar trebui desemnat un nou stat-major al operației UE, inclusiv Centrul pentru securitate maritimă din Cornul Africii (MSCHOA), începând cu 29 martie 2019, ora 12.00 CET.

                     (6)

                     La 19 iunie 2018, Comitetul politic și de securitate a acceptat oferta Spaniei și a Franței în ceea ce privește transferul structurilor de comandă și control ale operației Atalanta.

                     (7)

                     Statele membre care pun la dispoziție noile structuri de comandă ar trebui să beneficieze de finanțarea costurilor comune în temeiul Deciziei (PESC) 2015/528 a Consiliului (3) de instituire a unui mecanism de gestionare a finanțării costurilor comune ale operațiilor Uniunii care au implicații militare sau în domeniul apărării.

                     (8)

                     Acțiunea comună 2008/851/PESC ar trebui modificată în consecință.

                     (9)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie la finanțarea operației,

               ADOPTĂ PREZENTA DECIZIE:

            Articolul 1
            Acțiunea comună 2008/851/PESC a Consiliului se modifică după cum urmează:

                        1.

                        Articolul 3 se înlocuiește cu următorul text:

                           „Articolul 3
                           Numirea comandantului operației UE
                           Viceamiralul Antonio MARTORELL LACAVE este numit pentru a-i succeda generalului-maior Charlie STICKLAND OBE RM în calitate de comandant al operației UE începând cu 29 martie 2019, ora 12.00 CET.”

                        2.

                        Articolul 4 se înlocuiește cu următorul text:

                           „Articolul 4
                           Desemnarea statului-major al operației UE

                              (1)   Statul-major al operației UE este situat la Northwood, Regatul Unit, până la 29 martie 2019, ora 12.00 CET.

                              (2)   Începând cu 29 martie 2019, ora 12.00 CET, statul-major al operației UE este situat la Rota, Spania, cu excepția Centrului pentru securitate maritimă din Cornul Africii (MSCHOA), care este situat la Brest, Franța.”

                        3.

                        La articolul 14, se adaugă următorul alineat:

                           „(6)   Valoarea de referință financiară pentru costurile comune ale operației militare a UE pentru perioada cuprinsă între 1 ianuarie 2019 și 31 decembrie 2020 este de 11 777 000 EUR. Procentajul din valoarea de referință menționat la articolul 25 alineatul (1) din Decizia (PESC) 2015/528 este stabilit la 0 %.”

                        4.

                        Se introduce următorul articol:

                           „Articolul 14a
                           Dispoziții financiare tranzitorii

                              (1)   De la 1 septembrie 2018, cheltuielile suportate de comandantul operației UE numit la articolul 3 și cheltuielile aferente statului-major al operației UE desemnat la articolul 4 alineatul (2) sunt finanțate în conformitate cu Decizia (PESC) 2015/528.

                              (2)   Consiliul autorizează Spania și Franța să prefinanțeze costurile comune efectuate în temeiul alineatului (1) și să solicite rambursarea acestora în conformitate cu articolul 27 din Decizia (PESC) 2015/528 a Consiliului.”

                        5.

                        La articolul 16, alineatul (3) se înlocuiește cu următorul text:

                           „(3)   Operația UE se încheie la 31 decembrie 2020.”

            Articolul 2
            Prezenta decizie intră în vigoare la data adoptării.

            Adoptată la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (JO L 301, 12.11.2008, p. 33).

            (2)  Decizia (PESC) 2016/2082 a Consiliului din 28 noiembrie 2016 de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (JO L 321, 29.11.2016, p. 53).

            (3)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).


title: Decizia (PESC) 2018/1084 a Consiliului din 30 iulie 2018 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2018/475

text:
                  31.7.2018

                  RO

                  Jurnalul Oficial al Uniunii Europene

                  L 194/144

         DECIZIA (PESC) 2018/1084 A CONSILIULUI
         din 30 iulie 2018
         de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2018/475
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 27 decembrie 2001, Consiliul a adoptat Poziția comună 2001/931/PESC (1).

                     (2)

                     La 21 martie 2018, Consiliul a adoptat Decizia (PESC) 2018/475 (2) de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC (denumită în continuare „lista”).

                     (3)

                     În conformitate cu articolul 1 alineatul (6) din Poziția comună 2001/931/PESC, este necesar să se revizuiască periodic numele persoanelor și denumirile grupurilor și entităților prevăzute în listă pentru a se asigura că menținerea lor pe listă rămâne justificată.

                     (4)

                     Prezenta decizie exprimă rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

                     (5)

                     Consiliul s-a asigurat că autorități competente, astfel cum sunt menționate la articolul 1 alineatul (4) din Poziția comună 2001/931/PESC, au adoptat decizii referitoare la toate persoanele, grupurile și entitățile care figurează pe listă ca urmare a implicării acestora în acte de terorism în sensul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în aceasta.

                     (6)

                     Lista ar trebui să fie actualizată în mod corespunzător, iar Decizia (PESC) 2018/475 ar trebui să fie abrogată,

               ADOPTĂ PREZENTA DECIZIE:

            Articolul 1
            Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.

            Articolul 2
            Decizia (PESC) 2018/475 se abrogă.

            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

            (2)  Decizia (PESC) 2018/475 a Consiliului din 21 martie 2018 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2017/1426 (JO L 79, 22.3.2018, p. 26).

            ANEXĂ

               Lista persoanelor, grupurilor și entităților menționate la articolul 1

            I.   PERSOANE

                        1.

                        ABDOLLAHI Hamed (alias Mustafa Abdullahi), născut la 11.8.1960 în Iran. Numărul pașaportului: D9004878.

                        2.

                        AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                        3.

                        AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                        4.

                        ARBABSIAR Manssor (alias Mansour Arbabsiar), născut la 6.3.1955 sau 15.3.1955 în Iran. Cetățean iranian și cetățean al SUA. Numărul pașaportului: C2002515 (Iran); Numărul pașaportului: 477845448 (SUA). Carte de identitate națională nr.: 07442833, data expirării: 15.3.2016 (permis de conducere eliberat în SUA).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                        6.

                        EL HAJJ, Hassan, născut la 22.3.1988 la Zaghdraiya, Sidon, Liban, cetățean canadian. Numărul pașaportului: JX446643 (Canada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                        8.

                        MELIAD, Farah, născut la 5.11.1980 la Sydney (Australia), cetățean australian. Numărul pașaportului: M2719127 (Australia).

                        9.

                        MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, numărul pașaportului: 488555.

                        10.

                        ȘANLI, Dalokay (alias Sinan), născut la 13.10.1976 la Pülümür (Turcia).

                        11.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran; (2) Baza militară Mehran, provincia Ilam, Iran.

                        12.

                        SHAKURI Ali Gholam, născut aproximativ în 1965 la Teheran, Iran.

                        13.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Numărul pașaportului: 008827 (pașaport diplomatic iranian), eliberat în 1999. Titlu: general-maior.

                  II.   GRUPURI ȘI ENTITĂȚI

                        1.

                        „Organizația Abu Nidal” – „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                        2.

                        „Brigada Martirilor Al-Aqsa”.

                        3.

                        „Al-Aqsa e.V.”.

                        4.

                        „Babbar Khalsa”.

                        5.

                        „Partidul Comunist din Filipine”, inclusiv „Noua Armată Populară” – „NAP”, Filipine.

                        6.

                        „Gama'a al-Islamiyya” (alias „Al-Gama'a al-Islamiyya”) („Grupul Islamic”) – „GI”.

                        7.

                        „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                        8.

                        „Hamas”, inclusiv „Hamas-Izz al-Din al-Qassem”.

                        9.

                        „Aripa militară a Hezbollahului” („Hizballah Military Wing”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Consiliul Jihadului” („Jihad Council”) (și toate unitățile subordonate acesteia, inclusiv Organizația pentru Securitate Externă)].

                        10.

                        „Hizbul Mujahideen” – „HM”.

                        11.

                        „Forța Khalistan Zindabad” („Khalistan Zindabad Force”) – „KZF”.

                        12.

                        „Partidul Muncitoresc din Kurdistan” – „PKK” (alias „KADEK”, alias „KONGRA-GEL”).

                        13.

                        „Tigrii Eliberării din Tamil Eelam” („Liberation Tigers of Tamil Eelam”) – „LTTE”.

                        14.

                        „Ejército de Liberación Nacional” („Armata de Eliberare Națională”).

                        15.

                        „Jihadul Islamic Palestinian” – „JIP”.

                        16.

                        „Frontul Popular pentru Eliberarea Palestinei” – „FPEP”.

                        17.

                        „Frontul Popular pentru Eliberarea Palestinei – Comandamentul General” (alias „FPEP - Comandamentul General”).

                        18.

                        „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                        19.

                        „Sendero Luminoso” – „SL” („Calea Luminoasă”).

                        20.

                        „Teyrbazen Azadiya Kurdistan” – „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Decizia (PESC) 2018/1085 a Consiliului din 30 iulie 2018 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  31.7.2018

                  RO

                  Jurnalul Oficial al Uniunii Europene

                  L 194/147

         DECIZIA (PESC) 2018/1085 A CONSILIULUI
         din 30 iulie 2018
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 3 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC.

                     (2)

                     Ca parte a politicii Uniunii de nerecunoaștere a anexării ilegale a Crimeei și Sevastopolului, Consiliul consideră construirea podului Kerch drept o nouă acțiune care subminează integritatea teritorială, suveranitatea și independența Ucrainei.

                     (3)

                     Construirea acestui pod și inaugurarea lui oficială, la 15 mai 2018, reprezintă pași simbolici esențiali în consolidarea controlului exercitat de Federația Rusă asupra Crimeei și Sevastopolului, anexate în mod ilegal, și în creșterea izolării peninsulei față de Ucraina.

                     (4)

                     Având în vedere cele de mai sus, noi entități ar trebui adăugate pe lista persoanelor, entităților și organismelor cărora li se aplică măsuri restrictive, astfel cum figurează în anexa la Decizia 2014/145/PESC.

                     (5)

                     Anexa la Decizia 2014/145/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Entitățile care figurează pe lista din anexa la prezenta decizie se adaugă pe lista entităților prevăzută în anexa la Decizia 2014/145/PESC.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  JO L 78, 17.3.2014, p. 16.

            ANEXĂ
            Lista entităților menționate la articolul 1:

                           Nume

                           Date de identificare

                           Motive

                           Data includerii pe listă

                           „42.

                           AO Institute Giprostroymost – Sankt-Petersburg
                           АО Институт Гипростроймост – Санкт-Петербург

                           Adresă:

                                       Str. Yablochkova 7,

                                       Sankt Petersburg,

                                       197198, Rusia

                                       Site: http://gpsm.ru

                                       E-mail: office@gpsm.ru

                           AO «Institute Giprostroymost – Sankt-Petersburg» a participat la construirea podului Kerch în calitate de proiectant al podului, care leagă Rusia de peninsula Crimeea, anexată în mod ilegal. Prin urmare, acesta sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           43.

                           PJSC Mostotrest
                           ПАО Мостотрест

                           Adresă:

                                       Str. Barklaaya 6,

                                       clădirea 5 Moscova,

                                       121087, Rusia

                           PJSC Mostotrest a participat în mod activ, prin intermediul contractului său cu statul pentru întreținerea podului, la construirea podului Kerch, care leagă Rusia de peninsula Crimeea, anexată în mod ilegal. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           44.

                           JSC Zaliv Shipyard
                           Судостроительный завод «Залив»

                           Adresă:

                                       Str. Tankistov 4,

                                       298310 Kerch,

                                       Crimeea

                                       Site: http://zalivkerch.com

                           JSC Zaliv Shipyard a participat în mod activ la construirea noii căi ferate către podul Kerch, care leagă Rusia de peninsula Crimeea, anexată în mod ilegal. Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           45.

                           Stroygazmontazh Corporation (Grupul SGM)
                           ООО Стройгазмонтаж
                           (груп СГМ)

                           Adresă:

                                       Prospect Vernadskogo 53,

                                       Moscova,

                                       119415, Rusia

                                       Site: www.ooosgm.com

                           Stroygazmontazh Corporation (Grupul SGM) a participat în mod activ la construirea podului Kerch prin intermediul contractului său public pentru construirea podului în cauză, care leagă Rusia de peninsula Crimeea, anexată în mod ilegal.
                           În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Adresă:

                                       Str. Barklaya 6, clădirea 7, Moscova,

                                       121087, Rusia

                                 Număr de înregistrare: 1157746088170
                           Număr de identificare fiscală: 7730018980
                           Site: http://kerch-most.ru/tag/sgam-most
                           E-mail: kerch-most@yandex.ru

                           Stroygazmontazh Most OOO este o filială a contractantului coordonator Stroygazmontazh care a gestionat proiectul de construire a podului peste strâmtoarea Kerch. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Adresă:
                           Str. Chernyshevskogo 133, Vologda, oblastul Vologodskaya, 160019, Rusia
                           122 Grazhdanskiy Prospect, apart. 5, Liter A, Sankt Petersburg, 195267, Rusia
                           Număr de înregistrare: 1037804006811 (Rusia)
                           Număr de identificare fiscală: 7802059185
                           Site: www.zaovad.com
                           E-mail: office@zaovad.com

                           CJSC VAD este principalul contractant pentru construirea autostrăzii Tavrida în Crimeea, pasajul de transport peste strâmtoarea Kerch și a drumurilor de acces către acesta. Se preconizează că autostrada Tavrida va asigura accesul spre Crimeea prin intermediul unei rețele de drumuri nou construite care reprezintă principala legătură cu podul Kerch. Prin urmare, CJSC VAD sprijină consolidarea peninsulei Crimeea, anexată în mod ilegal, ca parte integrantă a Federației Ruse, ceea ce subminează și mai mult integritatea teritorială, suveranitatea și independența Ucrainei.

                           31.7.2018”


Decizia Comisiei din 08/08/2018 de declarare a unei concentrări compatibilă cu piaţa comună (Cazul COMP/M.9018 - Cerberus / WFS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 24/08/2018 de declarare a unei concentrări compatibilă cu piaţa comună (Cazul COMP/M.9027 - Fosun International Limited / FFT Gesellschaft mbH) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 23/08/2018 de declarare a unei concentrări compatibilă cu piaţa comună (Cazul COMP/M.9058 - Sonae SGPS, SA / Sonae Sierra SGPS, SA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2017/2172 a Comisiei din 20 noiembrie 2017 de modificare a Deciziei 2010/670/UE în ceea ce privește utilizarea veniturilor nevărsate din prima rundă de cereri de propuneri [notificată cu numărul C(2017) 7656]

text:
               22.11.2017

               RO

               Jurnalul Oficial al Uniunii Europene

               L 306/24

         DECIZIA (UE) 2017/2172 A COMISIEI
   din 20 noiembrie 2017
   de modificare a Deciziei 2010/670/UE în ceea ce privește utilizarea veniturilor nevărsate din prima rundă de cereri de propuneri

         [notificată cu numărul C(2017) 7656]

   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE (1) a Consiliului, în special articolul 10a alineatul (8),
   întrucât:

               (1)

               Articolul 10a alineatul (8) din Directiva 2003/87/CE instituie un mecanism de finanțare a proiectelor demonstrative comerciale care au ca scop captarea ecologică și stocarea geologică a CO2 (denumite în continuare „proiecte demonstrative CSC”) și a proiectelor demonstrative de tehnologii inovatoare în domeniul energiei din surse regenerabile (denumite în continuare „proiecte demonstrative SRE”), prin utilizarea a 300 de milioane de certificate din sistemul de comercializare a certificatelor de emisii de gaze cu efect de seră în cadrul Uniunii („EU ETS”), care au fost rezervate pentru instalațiile nou-intrate, dar nu au fost alocate.

               (2)

               În Decizia 2010/670/UE (2), Comisia stabilește regulile și criteriile pentru selectarea și implementarea proiectelor respective, precum și principiile de bază pentru monetizarea certificatelor de emisii și pentru administrarea veniturilor.

               (3)

               Până la jumătatea anului 2014, ca urmare a primei și a celei de a doua cereri de propuneri, s-au acordat fonduri pentru a sprijini implementarea a 39 de proiecte demonstrative CSC și SRE în 20 de state membre ale UE. Cu toate acestea, având în vedere climatul economic dificil de la nivel mondial și de la nivelul UE, unora dintre cele 20 de proiecte câștigătoare din cadrul primei cereri de propuneri le-a fost greu să atragă suficient capital propriu sau alți finanțatori. În consecință, până la 31 decembrie 2016, în cazul a 14 proiecte s-a luat decizia finală de investiție în conformitate cu articolul 9 din Decizia 2010/670/UE și cel puțin 436 de milioane EUR legate de proiectele câștigătoare pentru această primă cerere de propuneri nu au fost utilizate.

               (4)

               Fondurile nevărsate ar trebui să fie utilizate pentru a finanța în mod direct proiecte care se încadrează în domeniul de aplicare definit la articolul 10a alineatul (8) din Directiva 2003/87/CE. În plus, având în vedere situația specifică a proiectelor demonstrative extrem de inovatoare din domeniul energiei din surse regenerabile și a proiectelor demonstrative CSC, o parte din finanțare ar trebui să fie acordată sub formă de granturi.

               (5)

               Pentru a spori investițiile în aceste proiecte extrem de inovatoare din sectorul energetic din UE, o prioritate recunoscută de Comisie în Comunicarea sa privind accelerarea inovării în domeniul energiei curate (3), veniturile nevărsate din prima cerere de propuneri ar trebui să fie realocate fără întârziere și cu prioritate, prin intermediul mecanismului PDE InnovFin din cadrul programului Orizont 2020 (4). Acest sprijin ar urma să completeze sprijinul financiar existent și viitor, cum ar fi granturile din cadrul Programului Orizont 2020.

               (6)

               Pentru a spori investițiile în aceste proiecte extrem de inovatoare din sectorul transporturilor, proiectele eligibile ar trebui să promoveze numai utilizarea inovatoare, reproductibilă și scalabilă a energiei din surse regenerabile, folosind instrumentul de împrumut în sectorul transporturilor din cadrul Mecanismului pentru interconectarea Europei (5).

               (7)

               Proiectele câștigătoare din prima sau a doua cerere de propuneri care au ajuns la luarea deciziilor finale de investiție și sunt în curs de implementare vor fi considerate eligibile să depună cereri de finanțare în cadrul instrumentului financiar relevant.

               (8)

               Pentru a spori gradul de sensibilizare publică amplă cu privire la instrumentele financiare relevante, Comisia și Grupul Băncii Europene de Investiții vor continua să organizeze periodic ateliere tehnice dedicate statelor membre și sponsorilor de proiecte.

               (9)

               Comisia va prezenta Comitetului privind schimbările climatice, cu suficient timp în prealabil, un raport referitor la elaborarea acordurilor relevante de delegare dintre Comisie și Banca Europeană de Investiții, în special la criteriile de eligibilitate aferente, punerea în aplicare a instrumentelor financiare relevante, mai ales constituirea rezervei de proiecte, evaluarea cererilor de finanțare a proiectelor și, în fine, la utilizarea veniturilor realocate, și va ține seama în mod corespunzător de punctele de vedere ale statelor membre.

               (10)

               Măsurile prevăzute în prezenta decizie sunt conforme cu avizul Comitetului privind schimbările climatice,

         ADOPTĂ PREZENTA DECIZIE:
   Articolul 1
   Decizia 2010/670/UE se modifică după cum urmează:

               1.

               La articolul 2, se introduce următorul alineat (4):
               „(4)   Orice venituri nevărsate din prima rundă de cereri de propuneri sunt disponibile pentru a sprijini proiecte demonstrative CSC și SRE inedite, inovatoare, reproductibile și care permit demonstrația la scară reală, prin utilizarea instrumentelor financiare relevante gestionate de Grupul Băncii Europene de Investiții, prioritare fiind mecanismul PDE InnovFin și instrumentul de împrumut în sectorul transporturilor din cadrul Mecanismului pentru interconectarea Europei.
               Alineatul precedent, articolele 6 și 8, articolul 11 alineatele (1)-(5), articolul 11 alineatul (6) primul și al doilea paragraf și articolul 13 nu se aplică utilizării acestor venituri.
               Comisia prezintă Comitetului privind schimbările climatice, cu suficient timp în prealabil, un raport referitor la elaborarea acordurilor relevante de delegare dintre Comisie și Banca Europeană de Investiții, în special la criteriile de eligibilitate aferente, punerea în aplicare a instrumentelor financiare relevante, mai ales constituirea rezervei de proiecte, evaluarea cererilor de finanțare a proiectelor și, în fine, la utilizarea veniturilor realocate, și ține seama în mod corespunzător de punctele de vedere ale statelor membre.”

               2.

               La articolul 14 se adaugă următorul alineat:
               „Comisia transmite periodic Comitetului privind schimbările climatice informații referitoare la utilizarea veniturilor menționate la articolul 2 alineatul (4), inclusiv informații prealabile cu privire la sprijinul planificat pentru proiecte și partea din sprijin care urmează să fie pusă la dispoziție sub formă de granturi, distribuția geografică a proiectelor, scara proiectelor și acoperirea tehnologică, informații ex post cu privire la stadiul de realizare a proiectelor, evitarea emisiilor de CO2, efectul de levier, sensibilizarea publicului și lecțiile învățate, după caz.”

         Articolul 2
   Prezenta decizie se adresează statelor membre.

      Adoptată la Bruxelles, 20 noiembrie 2017.

            Pentru Comisie

         Miguel ARIAS CAÑETE

            Membru al Comisiei

      (1)  JO L 275, 25.10.2003, p. 32.

      (2)  Decizia 2010/670/UE a Comisiei din 3 noiembrie 2010 de stabilire a criteriilor și măsurilor pentru finanțarea proiectelor demonstrative comerciale care vizează captarea și stocarea geologică a CO 2 în condiții de siguranță din punct de vedere al mediului, precum și a proiectelor demonstrative de tehnologii inovatoare în domeniul energiei din surse regenerabile, în cadrul sistemului de comercializare a certificatelor de emisii de gaze cu efect de seră în Comunitate, stabilit prin Directiva 2003/87/CE a Parlamentului European și a Consiliului (JO L 290, 6.11.2010, p. 39).

      (3)  COM(2016) 763 final.

      (4)  Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare (2014-2020) – Orizont 2020 și de abrogare a Deciziilor 2006/971/CE, 2006/972/CE, 2006/973/CE, 2006/974/CE și 2006/975/CE (JO L 347, 20.12.2013, p. 965).

      (5)  Regulamentul (UE) nr. 1316/2013 al Parlamentului European și al Consiliului din 11 decembrie 2013 de instituire a Mecanismului pentru interconectarea Europei, de modificare a Regulamentului (UE) nr. 913/2010 și de abrogare a Regulamentelor (CE) nr. 680/2007 și (CE) nr. 67/2010 (JO L 348, 20.12.2013, p. 129).


title: Decizia (UE) 2017/2171 a Consiliului din 20 noiembrie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021

text:
               22.11.2017

               RO

               Jurnalul Oficial al Uniunii Europene

               L 306/21

         DECIZIA (UE) 2017/2171 A CONSILIULUI
   din 20 noiembrie 2017
   privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021
   CONSILIUL UNIUNII EUROPENE,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), cu modificările sale ulterioare (denumit în continuare „Acordul de parteneriat ACP-UE”),
   având în vedere Acordul intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (2) (denumit în continuare „Acordul intern”), în special articolul 7 alineatul (2),
   având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (3) („Regulamentul financiar aplicabil celui de al 11-lea FED”), în special articolul 21 alineatul (2),
   având în vedere propunerea Comisiei Europene,
   întrucât:

               (1)

               În conformitate cu procedura stabilită la articolul 21 alineatul (2) din Regulamentul financiar aplicabil celui de al 11-lea FED, Comisia prezintă, până la 15 octombrie 2017, o propunere care precizează (a) plafonul corespunzător valorii anuale a contribuțiilor statelor membre la Fondul european de dezvoltare (FED) pentru exercițiul 2019; (b) valoarea anuală a contribuțiilor statelor membre la FEDpentru exercițiul 2018; (c) valoarea primei tranșe a contribuției pentru exercițiul 2018; și (d) o previziune indicativă, neobligatorie privind sumele anuale preconizate ale contribuțiilor pentru exercițiile 2020 și 2021.

               (2)

               În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții (BEI) a transmis Comisiei, la 4 septembrie 2017, estimări actualizate ale angajamentelor și plăților din cadrul instrumentelor pe care le gestionează.

               (3)

               La articolul 22 alineatul (1) din Regulamentul financiar aplicabil celui de al 11-lea FED se prevede că solicitările de contribuții utilizează mai întâi sumele stabilite pentru FED-urile anterioare. Prin urmare, ar trebui să se formuleze o solicitare de fonduri în cadrul celui de al 10-lea FED în cazul BEI și al celui de al 11-lea FED în cazul Comisiei.

               (4)

               Decizia (UE) 2016/2026 a Consiliului (4) a stabilit plafonul cuantumului anual pentru contribuțiile statelor membre aferente exercițiului 2018 la 4 550 000 000 EUR în cazul Comisiei și la 250 000 000 EUR în cazul BEI.

               (5)

               Decizia (UE) 2017/1206 a Consiliului (5) a stabilit o reducere a contribuției din fondurile dezangajate ale celui de al optulea și al nouălea FED în valoare de 200 000 000 EUR,

         ADOPTĂ PREZENTA DECIZIE:
   Articolul 1
   Plafonul corespunzător valorii anuale a contribuțiilor statelor membre la FED pentru exercițiul 2019 este stabilit la 4 900 000 000 EUR. Această sumă se împarte astfel: 4 600 000 000 EUR pentru Comisie și 300 000 000 EUR pentru BEI.
   Articolul 2
   Valoarea anuală a contribuțiilor statelor membre la FED pentru exercițiul 2018 este stabilită la 4 800 000 000 EUR. Această sumă se împarte astfel: 4 550 000 000 EUR pentru Comisie și 250 000 000 EUR pentru BEI.
   Articolul 3
   Contribuțiile individuale la FED pe care statele membre trebuie să le plătească Comisiei și BEI în cadrul celei de a doua tranșe pentru exercițiul 2018 sunt indicate în tabelul din anexa la prezenta decizie.
   Plata acestor contribuții poate fi combinată cu ajustările efectuate în contextul punerii în aplicare a reducerii contribuțiilor în valoare de 200 000 000 EUR din fondurile dezangajate în cadrul celui de al optulea și al nouălea FED, în urma unui plan de ajustare comunicat de fiecare stat membru.
   Articolul 4
   Previziunile indicative cu caracter neobligatoriu reprezentând valorile anuale preconizate ale contribuțiilor pentru exercițiul 2020 sunt stabilite la 4 600 000 000 EUR pentru Comisie și la 300 000 000 EUR pentru BEI, iar pentru exercițiul 2021 la 4 700 000 000 EUR pentru Comisie și la 300 000 000 EUR pentru BEI.
   Articolul 5
   Prezenta decizie intră în vigoare la data adoptării.

      Adoptată la Bruxelles, 20 noiembrie 2017.

            Pentru Consiliu

            Președintele

         M. MAASIKAS

      (1)  JO L 317, 15.12.2000, p. 3.

      (2)  JO L 210, 6.8.2013, p. 1.

      (3)  JO L 58, 3.3.2015, p. 17.

      (4)  Decizia (UE) 2016/2026 a Consiliului din 15 noiembrie 2016 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2018, cuantumul anual pentru exercițiul 2017, prima tranșă pentru exercițiul 2017 și previziuni cu caracter indicativ și neobligatoriu privind valorile anuale prevăzute ale contribuțiilor pentru exercițiile 2019 și 2020 (JO L 313, 19.11.2016, p. 25).

      (5)  Decizia (UE) 2017/1206 a Consiliului din 4 iulie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2017 (JO L 173, 6.7.2017, p. 15).

      ANEXĂ

                  STATE MEMBRE

                  Cheie Al 10-lea FED (%)

                  Cheie Al 11-lea FED (%)

                  Prima tranșă 2018 (EUR)

                  Total

                  Comisie Al 11-lea FED

                  BEI Al 10-lea FED

                  BELGIA

                  3,53

                  3,24927

                  66 610 035,00

                  5 295 000,00

                  71 905 035,00

                  BULGARIA

                  0,14

                  0,21853

                  4 479 865,00

                  210 000,00

                  4 689 865,00

                  REPUBLICA CEHĂ

                  0,51

                  0,79745

                  16 347 725,00

                  765 000,00

                  17 112 725,00

                  DANEMARCA

                  2,00

                  1,98045

                  40 599 225,00

                  3 000 000,00

                  43 599 225,00

                  GERMANIA

                  20,50

                  20,57980

                  421 885 900,00

                  30 750 000,00

                  452 635 900,00

                  ESTONIA

                  0,05

                  0,08635

                  1 770 175,00

                  75 000,00

                  1 845 175,00

                  IRLANDA

                  0,91

                  0,94006

                  19 271 230,00

                  1 365 000,00

                  20 636 230,00

                  GRECIA

                  1,47

                  1,50735

                  30 900 675,00

                  2 205 000,00

                  33 105 675,00

                  SPANIA

                  7,85

                  7,93248

                  162 615 840,00

                  11 775 000,00

                  174 390 840,00

                  FRANȚA

                  19,55

                  17,81269

                  365 160 145,00

                  29 325 000,00

                  394 485 145,00

                  CROAȚIA

                  0,00

                  0,22518

                  4 616 190,00

                  0,00

                  4 616 190,00

                  ITALIA

                  12,86

                  12,53009

                  256 866 845,00

                  19 290 000,00

                  276 156 845,00

                  CIPRU

                  0,09

                  0,11162

                  2 288 210,00

                  135 000,00

                  2 423 210,00

                  LETONIA

                  0,07

                  0,11612

                  2 380 460,00

                  105 000,00

                  2 485 460,00

                  LITUANIA

                  0,12

                  0,18077

                  3 705 785,00

                  180 000,00

                  3 885 785,00

                  LUXEMBURG

                  0,27

                  0,25509

                  5 229 345,00

                  405 000,00

                  5 634 345,00

                  UNGARIA

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  ȚĂRILE DE JOS

                  4,85

                  4,77678

                  97 923 990,00

                  7 275 000,00

                  105 198 990,00

                  AUSTRIA

                  2,41

                  2,39757

                  49 150 185,00

                  3 615 000,00

                  52 765 185,00

                  POLONIA

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGALIA

                  1,15

                  1,19679

                  24 534 195,00

                  1 725 000,00

                  26 259 195,00

                  ROMÂNIA

                  0,37

                  0,71815

                  14 722 075,00

                  555 000,00

                  15 277 075,00

                  SLOVENIA

                  0,18

                  0,22452

                  4 602 660,00

                  270 000,00

                  4 872 660,00

                  SLOVACIA

                  0,21

                  0,37616

                  7 711 280,00

                  315 000,00

                  8 026 280,00

                  FINLANDA

                  1,47

                  1,50909

                  30 936 345,00

                  2 205 000,00

                  33 141 345,00

                  SUEDIA

                  2,74

                  2,93911

                  60 251 755,00

                  4 110 000,00

                  64 361 755,00

                  REGATUL UNIT

                  14,82

                  14,67862

                  300 911 710,00

                  22 230 000,00

                  323 141 710,00

                  TOTAL UE-28

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Decizia (UE) 2017/2182 a Consiliului din 20 noiembrie 2017 privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole

text:
               24.11.2017

               RO

               Jurnalul Oficial al Uniunii Europene

               L 309/1

         DECIZIA (UE) 2017/2182 A CONSILIULUI
   din 20 noiembrie 2017
   privind semnarea, în numele Uniunii Europene, a unui acord sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Articolul 19 din Acordul privind Spațiul Economic European (denumit în continuare „Acordul privind SEE”) prevede că părțile contractante se angajează să își continue eforturile în vederea realizării unei liberalizări treptate a comerțului agricol.

               (2)

               La 18 noiembrie 2014, Consiliul a autorizat Comisia să înceapă negocieri cu Norvegia pentru a spori liberalizarea comerțului bilateral cu produse agricole în temeiul articolului 19 din Acordul privind SEE. Negocierile s-au încheiat cu succes și a fost parafat la 5 aprilie 2017 un acord sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole (denumit în continuare „acordul”).

               (3)

               Acordul ar trebui semnat în numele Uniunii, sub rezerva încheierii sale,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole, sub rezerva încheierii acestuia (1).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 20 noiembrie 2017.

            Pentru Consiliu

            Președintele

         M. MAASIKAS

      (1)  Textul acordului va fi publicat în Jurnalul Oficial împreună cu decizia privind încheierea acestuia.


               24.11.2017

               RO

               Jurnalul Oficial al Uniunii Europene

               C 399/204

         P8_TA(2015)0436
   Cerere de ridicare a imunității lui Georgios Kyrtsos
   Decizia Parlamentului European din 15 decembrie 2015 privind cererea de ridicare a imunității lui Georgios Kyrtsos (2015/2238(IMM))
   (2017/C 399/26)

      Parlamentul European,

               —

               având în vedere cererea de ridicare a imunității lui Georgios Kyrtsos, înaintată la 21 iulie 2015 de Parchetul de pe lângă Curtea Supremă a Greciei în legătură cu o plângere formulată de East Attica Labour Inspectorate (Inspectoratul de Muncă East Attica) pentru neplata salariilor (1), anunțată în ședința plenară din 9 septembrie 2015,

               —

               având în vedere că Georgios Kyrtsos a renunțat la dreptul său de a fi audiat, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții Europene de Justiție din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (2),

               —

               având în vedere articolul 62 din Constituția Republicii Elene,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0358/2015),

               A.

               întrucât Parchetul de pe lângă Curtea Supremă a Greciei a solicitat ridicarea imunității lui Georgios Kyrtsos, membru al Parlamentului European, în legătură cu o eventuală acțiune în justiție pusă în mișcare sub aspectul săvârșirii unei infracțiuni prezumtive;

               B.

               întrucât articolul 9 din Protocolul nr. 7 privind privilegiile și imunitățile Uniunii Europene stipulează că membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               C.

               întrucât articolul 62 din Constituție Republicii Elene prevede că, pe durata mandatului lor parlamentar, deputații nu pot fi urmăriți, arestați, trimiși la închisoare sau supuși altor măsuri privative de libertate fără acordul prealabil al Parlamentului;

               D.

               întrucât Georgios Kyrtsos este învinuit de neplata unei părți din salariul unuia dintre foștii săi angajați;

               E.

               întrucât acuzația se referă la o partea a salariului pe 2013 al unui fost angajat al două edituri de periodice, al căror director era, în perioada respectivă, Georgios Kyrtsos, și este îndreptată împotriva acestuia ca fost director al celor două edituri;

               F.

               întrucât este clar că infracțiunea prezumtivă nu are nicio legătură cu calitatea lui Georgios Kyrtsos de deputat în Parlamentul European, ci se raportează la funcția la anterioară, de director al celor două edituri;

               G.

               întrucât urmărirea nu are drept obiect opinii sau voturi exprimate în exercitarea funcțiilor deputatului în Parlamentul European în cauză, în sensul articolului 8 din Protocolul nr. 7 privind privilegiile și imunitățile Uniunii Europene;

               H.

               întrucât nu există niciun motiv pentru a suspecta că intenția subiacentă procedurii penale este aceea de a aduce daune activității politice a unui deputat (fumus persecutionis), dat fiind că urmărirea a fost inițiată cu mai mulți ani înainte ca deputatul să-și preia funcția;

               1.

               hotărăște să ridice imunitatea lui Georgios Kyrtsos;

               2.

               încredințează Președintelui sarcina de a transmite imediat prezenta decizie, precum și raportul comisiei competente, autorităților din Grecia.

      (1)  Document de referință ABM:IB2014/8927.

      (2)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.)


               24.11.2017

               RO

               Jurnalul Oficial al Uniunii Europene

               C 399/235

         P8_TA(2015)0449
   Decizia de a nu formula obiecțiuni la un act delegat: regulamentul financiar-tip pentru organismele de parteneriat public-privat
   Decizia Parlamentului European de a nu formula obiecțiuni la Regulamentul delegat al Comisiei din 30 octombrie 2015 de modificare a Regulamentului delegat (UE) nr. 110/2014 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (C(2015)07554 – 2015/2940(DEA))
   (2017/C 399/48)

      Parlamentul European,

               —

               având în vedere regulamentul delegat al Comisiei (C(2015)07554),

               —

               având în vedere scrisoarea Comisiei din 12 noiembrie 2015 prin care aceasta îi solicită să declare că nu va formula obiecțiuni la regulamentul delegat,

               —

               având în vedere scrisoarea Comisiei pentru bugete, precum și cea a Comisiei pentru control bugetar, trimise președintelui Conferinței președinților de comisie la 27 noiembrie 2015,

               —

               având în vedere articolul 290 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 210,

               —

               având în vedere Regulamentul (UE, Euratom) 2015/1929 al Parlamentului European și al Consiliului din 28 octombrie 2015 de modificare a Regulamentului (UE, Euratom) nr. 966/2012 (2),

               —

               având în vedere recomandarea de decizie a Comisiei pentru bugete și a Comisiei pentru control bugetar,

               —

               având în vedere articolul 105 alineatul (6) din Regulamentul său de procedură,

               —

               având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 15 decembrie 2015,

               A.

               întrucât, în Declarația comună a Parlamentului European, a Consiliului și a Comisiei privind descărcarea de gestiune separată pentru întreprinderile comune în temeiul articolului 209 din Regulamentul financiar (3), cele trei instituții și-au afirmat, în special, intenția de a propune „modificări corespunzătoare la articolul 209 și la articolul 60 alineatul (7) din Regulamentul financiar în contextul revizuirii viitoare a Regulamentului financiar”;

               B.

               întrucât Regulamentul (UE, Euratom) nr. 966/2012 a fost modificat, la 28 octombrie 2015, prin Regulamentul (UE, Euratom) nr. 2015/1929 care, pe lângă faptul că a asigurat alinierea primului regulament menționat la Directivele 2014/23/UE (4) și 2014/24/UE (5) și a consolidat sistemul de protecție a bugetului UE, a modificat articolele 209 și 60 din acest regulament, aliniind normele privind descărcarea de gestiune, auditul extern și rapoartele anuale ale organismelor care funcționează în conformitate cu articolul 209 din Regulamentul financiar la normele aplicabile organismelor care funcționează în conformitate cu articolul 208;

               C.

               întrucât, la 30 octombrie 2015, Comisia a adoptat regulamentul delegat (C(2015)07554) prin care se actualizează dispozițiile Regulamentului delegat (UE) nr. 110/2014 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 [asigurând alinierea acestui regulament la dispozițiile corespunzătoare ale Regulamentului delegat (UE) nr. 1271/2013, care vizează organismele menționate la articolul 208 din Regulamentul financiar], în vederea punerii în aplicare a regulamentului menționat de la începutul exercițiului financiar, asigurând un proces transparent de tranziție la noile norme;

               D.

               întrucât, în conformitate cu articolul 210 din Regulamentul (UE, Euratom) nr. 966/2012, care conferă Comisiei competența de a adopta acest tip de acte delegate, regulamentul delegat (C(2015)07554) poate, în principiu, să intre în vigoare doar la sfârșitul perioadei prevăzute pentru examinarea sa de către Parlament și Consiliu, a cărei durată este de două luni de la data notificării – i.e. până la 30 decembrie 2015 – și care poate fi prelungită cu încă două luni;

               E.

               întrucât, cu toate acestea, Comisia i-a solicitat Parlamentului la 12 noiembrie 2015 ca, în cazul în care nu intenționează să formuleze obiecțiuni la actul delegat, să îi transmită o notificare în acest sens până la data de 21 decembrie 2015 cel târziu, deoarece, pentru a putea respecta termenul-limită de publicare a regulamentului delegat în Jurnalul Oficial, respectiv data de 31 decembrie 2015, asigurând, astfel, intrarea sa în vigoare la 1 ianuarie 2016, conform planificării, regulamentul delegat ar trebui să fie transmis Oficiului pentru Publicații până la 21 decembrie 2015;

               1.

               declară că nu formulează obiecțiuni la regulamentul delegat;

               2.

               încredințează Președintelui sarcina de a transmite prezenta decizie Consiliului și Comisiei.

      (1)  JO L 298, 26.10.2012, p. 1.

      (2)  JO L 286, 30.10.2015, p. 1.

      (3)  JO L 163, 29.5.2014, p. 21.

      (4)  Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune (JO L 94, 28.3.2014, p. 1).

      (5)  Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO L 94, 28.3.2014, p. 65).


               24.11.2017

               RO

               Jurnalul Oficial al Uniunii Europene

               C 399/237

         P8_TA(2015)0450
   Prelungirea mandatului președintelui Autorității Bancare Europene (ABE)
   Decizia Parlamentului European din 16 decembrie 2015 privind prelungirea mandatului președintelui Autorității Bancare Europene (ABE) (C8-0313/2015 – 2015/0903(NLE))
   (Procedura de aprobare)
   (2017/C 399/49)

      Parlamentul European,

               —

               având în vedere propunerea consiliului supraveghetorilor Autorității Bancare Europene (ABE) din 8 septembrie 2015 de a prelungi mandatul președintelui ABE cu încă cinci ani (C8-0313/2015),

               —

               având în vedere articolul 48 alineatul (4) din Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (1),

               —

               având în vedere Regulamentul său de procedură,

               —

               având în vedere raportul Comisiei pentru afaceri economice și monetare (A8-0347/2015),

               A.

               întrucât primul președinte al ABE a fost numit de consiliul supraveghetorilor ABE în 2011, pentru un mandat de 5 ani, în urma unei proceduri de selecție deschise desfășurate în conformitate cu la articolul 48 alineatul (2) din Regulamentul (UE) nr. 1093/2010;

               B.

               întrucât, potrivit articolului 48 alineatul (4) din Regulamentul (UE) nr. 1093/2010, consiliul supraveghetorilor ABE, ținând seama de evaluarea prevăzută la dispoziția în cauză, poate decide prelungirea o singură dată a mandatului președintelui ABE, sub rezerva aprobării de către Parlamentul European;

               C.

               întrucât, la 8 septembrie 2015, consiliul supraveghetorilor ABE a propus prelungirea cu încă cinci ani a mandatului lui Andrea Enria, președintele în exercițiu al ABE, și a informat Parlamentul European în acest sens;

               D.

               întrucât, la 17 noiembrie 2015, Comisia pentru afaceri economice și monetare a organizat o audiere cu Andrea Enria, președintele în exercițiu al ABE, în cadrul căreia acesta a rostit o alocuțiune introductivă, iar apoi a răspuns la întrebările adresate de membrii comisiei,

               1.

               aprobă propunerea de prelungire cu încă cinci ani a mandatului președintelui ABE, Andrea Enria;

               2.

               încredințează Președintelui sarcina de a transmite prezenta decizie Consiliului, Comisiei, ABE și guvernelor statelor membre.

      (1)  JO L 331, 15.12.2010, p. 12.


               24.11.2017

               RO

               Jurnalul Oficial al Uniunii Europene

               C 399/206

         P8_TA(2015)0437
   Cerere de ridicare a imunității lui Stelios Kouloglou
   Decizia Parlamentului European din 15 decembrie 2015 privind cererea de ridicare a imunității lui Stelios Kouloglou (2015/2239(IMM))
   (2017/C 399/27)

      Parlamentul European,

               —

               având în vedere cererea de ridicare a imunității lui Stelios Kouloglou, înaintată la 7 august 2015, de Parchetul de pe lângă Curtea Supremă a Greciei în legătură cu învinuirea de calomnie (1), anunțată în ședința plenară din 9 septembrie 2015,

               —

               având în vedere că Stelios Kouloglou a renunțat la dreptul său de a fi audiat, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții Europene de Justiție din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (2),

               —

               având în vedere articolul 62 din Constituția Republicii Elene,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul de procedură,

               —

               având în vedere raportul Comisiei pentru afaceri juridice (A8-0356/2015),

               A.

               având în vedere că Parchetul de pe lângă Curtea Supremă a Greciei a solicitat ridicarea imunității lui Stelios Kouloglou, membru al Parlamentului European, în legătură cu o eventuală acțiune în justiție pusă în mișcare sub aspectul săvârșirii unei infracțiuni prezumtive;

               B.

               întrucât articolul 9 din Protocolul nr. 7 privind imunitățile și privilegiile Uniunii Europene stipulează că membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               C.

               întrucât articolul 62 din Constituția Republicii Elene prevede că, pe durata mandatului lor parlamentar, deputații nu pot fi urmăriți, arestați, trimiși la închisoare sau supuși altor măsuri privative de libertate fără acordul prealabil al Parlamentului;

               D.

               întrucât Stelios Kouloglou este învinuit de calomnie, pentru defăimarea personalului penitenciarului din Patras;

               E.

               întrucât acuzația se referă la afirmațiile pe care Stelios Kouloglou le-ar fi făcut în fața presei, în 2010, cu privire la probitatea anumitor membrii ai personalului penitenciarului din Patras, într-o perioadă în care era jurnalist și se ocupa, în principal, cu producerea unor reportaje pentru televiziune;

               F.

               întrucât este clar că infracțiunea prezumtivă nu are nicio legătură cu calitatea lui Stelios Kouloglou de deputat în Parlamentul European, ci se raportează la funcția sa anterioară, de reporter de televiziune;

               G.

               întrucât urmărirea nu are drept obiect opinii sau voturi exprimate în exercitarea funcțiilor deputatului în Parlamentul European în cauză, în sensul articolului 8 din Protocolul nr. 7 privind privilegiile și imunitățile Uniunii Europene;

               H.

               întrucât nu există niciun motiv pentru a suspecta că intenția subiacentă procedurii penale este aceea de a aduce daune activității politice a unui deputat (fumus persecutionis), dat fiind că urmărirea a fost inițiată cu mai mulți ani înainte ca deputatul să-și preia funcția;

               I.

               întrucât autoritățile din Grecia au solicitat un răspuns din partea Parlamentului European cel târziu până la 7 octombrie 2015, deoarece altfel urmărirea nu ar mai fi posibilă, datorită prescrierii, însă cerințele procedurale ale Parlamentului nu permit luarea unei decizii într-un răstimp atât de scurt;

               J.

               întrucât, însă, Comisia pentru afaceri juridice, având în vedere hotărârea nr. 1126/1994 a Curții Supreme a Greciei, opinează că prescripția oricum se suspendă pe o durată de până la trei ani, în timp ce Stelios Kouloglou este deputat în Parlamentul European;

               1.

               hotărăște să ridice imunitatea lui Stelios Kouloglou;

               2.

               îi încredințează Președintelui sarcina de a transmite imediat prezenta decizie, precum și raportul comisiei competente, autorităților din Grecia.

      (1)  Document de referință ABM:IΓ/2011/11882.

      (2)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.)


               24.11.2017

               RO

               Jurnalul Oficial al Uniunii Europene

               C 399/239

         P8_TA(2015)0452
   Prelungirea mandatului președintelui Autorității Europene pentru Valori Mobiliare și Piețe (ESMA)
   Decizia Parlamentului European din 16 decembrie 2015 privind prelungirea mandatului președintelui Autorității Europene pentru Valori Mobiliare și Piețe (ESMA) (C8-0315/2015 – 2015/0905(NLE))
   (Procedura de aprobare)
   (2017/C 399/51)

      Parlamentul European,

               —

               având în vedere propunerea consiliului supraveghetorilor Autorității Europene pentru Valori Mobiliare și Piețe (ESMA) din 24 septembrie 2015 de a prelungi mandatul președintelui ESMA cu încă cinci ani (C8-0315/2015),

               —

               având în vedere articolul 48 alineatul (4) din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1),

               —

               având în vedere Regulamentul său de procedură,

               —

               având în vedere raportul Comisiei pentru afaceri economice și monetare (A8-0346/2015),

               A.

               întrucât primul președinte al ESMA a fost numit de consiliul supraveghetorilor ESMA în 2011, pentru un mandat de 5 ani, în urma unei proceduri de selecție deschise desfășurate în conformitate cu articolul 48 alineatul (2) din Regulamentul (UE) nr. 1095/2010;

               B.

               întrucât, potrivit articolului 48 alineatul (4) din Regulamentul (UE) nr. 1095/2010, consiliul supraveghetorilor ESMA, ținând seama de evaluarea prevăzută la dispoziția în cauză, poate decide prelungirea o singură dată a mandatului președintelui ESMA, sub rezerva aprobării de către Parlamentul European;

               C.

               întrucât, la 24 septembrie 2015, consiliul supraveghetorilor ESMA a propus prelungirea cu încă cinci ani a mandatului lui Steven Maijoor, președintele în exercițiu al ESMA, și a informat Parlamentul European în acest sens;

               D.

               întrucât, la 17 noiembrie 2015, Comisia pentru afaceri economice și monetare a organizat o audiere cu Steven Maijoor, președintele în exercițiu al ESMA, în cadrul căreia acesta a rostit o alocuțiune introductivă, iar apoi a răspuns la întrebările adresate de membrii comisiei,

               1.

               aprobă propunerea de prelungire cu încă cinci ani a mandatului președintelui ESMA;

               2.

               încredințează Președintelui sarcina de a transmite prezenta decizie Consiliului, Comisiei, ESMA și guvernelor statelor membre.

      (1)  JO L 331, 15.12.2010, p. 84.


title: Decizia (UE) 2017/2428 a Consiliului din 30 noiembrie 2017 privind încheierea, în numele Uniunii Europene și al statelor membre ale acesteia, a Protocolului la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Republica Filipine, pe de altă parte, pentru a se ține seama de aderarea Republicii Croația la Uniunea Europeană

text:
               23.12.2017

               RO

               Jurnalul Oficial al Uniunii Europene

               L 344/1

         DECIZIA (UE) 2017/2428 A CONSILIULUI
   din 30 noiembrie 2017
   privind încheierea, în numele Uniunii Europene și al statelor membre ale acesteia, a Protocolului la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Republica Filipine, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209 coroborate cu articolul 218 alineatul (6) litera (a),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2014/718/UE a Consiliului (2), Protocolul la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Republica Filipine, pe de altă parte (denumit în continuare „protocolul”), a fost semnat, sub rezerva încheierii sale la o dată ulterioară.

               (2)

               Protocolul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene și al statelor membre ale acesteia, Protocolul la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Republica Filipine, pe de altă parte, pentru a se ține seama de aderarea Republicii Croația la Uniunea Europeană.
   Textul protocolului este atașat prezentei decizii.
   Articolul 2
   Președintele Consiliului este autorizat să desemneze persoana sau persoanele împuternicite să depună, în numele Uniunii Europene și al statelor membre ale acesteia, instrumentul de aprobare prevăzut la articolul 4 alineatul (1) din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 30 noiembrie 2017.

            Pentru Consiliu

            Președintele

         K. SIMSON

      (1)  Aprobarea din 8 iunie 2016.

      (2)  Decizia 2014/718/UE a Consiliului din 8 octombrie 2014 privind semnarea, în numele Uniunii Europene și al statelor membre ale acesteia, a Protocolului la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Republica Filipine, pe de altă parte, pentru a se ține seama de aderarea Republicii Croația la Uniunea Europeană (JO L 300, 18.10.2014, p. 3).


title: Decizia (UE) 2018/4 a Consiliului din 18 decembrie 2017 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea regulamentului de procedură al Comitetului mixt al SEE

text:
               5.1.2018

               RO

               Jurnalul Oficial al Uniunii Europene

               L 2/5

         DECIZIA (UE) 2018/4 A CONSILIULUI
   din 18 decembrie 2017
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea regulamentului de procedură al Comitetului mixt al SEE
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3) litera (b) prima liniuță,
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               Acordul privind participarea Republicii Bulgaria și a României la Spațiul Economic European (3), semnat la 25 iulie 2007, a modificat articolul 129 alineatul (1) din Acordul privind SEE pentru adăugarea limbilor bulgară și română la lista limbilor din Acordul privind SEE.

               (3)

               Acordul privind participarea Republicii Croația la Spațiul Economic European (4) (denumit în continuare „Acordul privind extinderea SEE din anul 2014”), semnat la 11 aprilie 2014, a modificat articolul 129 alineatul (1) din Acordul privind SEE pentru adăugarea limbii croate la lista limbilor din Acordul privind SEE.

               (4)

               Prin urmare, regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994 (5) și modificat prin Decizia nr. 24/2005 a Comitetului mixt al SEE din 8 februarie 2005 (6), ar trebui să fie modificat în consecință.

               (5)

               Acordul privind extinderea SEE din anul 2014 a fost aplicabil cu titlu provizoriu semnatarilor săi încă din 12 aprilie 2014 și, prin urmare, decizia corespunzătoare a Comitetului mixt al SEE ar trebui să se aplice cu titlu provizoriu până la intrarea în vigoare a Acordului privind extinderea SEE din anul 2014.

               (6)

               În consecință, poziția Uniunii în cadrul Comitetului mixt al SEE ar trebui să se bazeze pe proiectele de decizii atașate,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Comitetului mixt al SEE cu privire la modificările propuse ale regulamentului de procedură al Comitetului mixt al SEE se bazează pe proiectele de decizii ale Comitetului mixt al SEE atașate la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 221, 25.8.2007, p. 15.

      (4)  JO L 170, 11.6.2014, p. 18.

      (5)  JO L 85, 30.3.1994, p. 60.

      (6)  JO L 161, 23.6.2005, p. 54.

      PROIECT
      DECIZIA NR. …/2017 A COMITETULUI MIXT AL SEE
      din …
      de modificare a regulamentului de procedură al Comitetului mixt al SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 92 alineatul (3),
      întrucât:

                  (1)

                  Acordul privind participarea Republicii Bulgaria și a României la Spațiul Economic European (1), semnat la 25 iulie 2007, a modificat articolul 129 alineatul (1) din Acordul privind SEE pentru adăugarea limbilor bulgară și română la lista limbilor din Acordul privind SEE.

                  (2)

                  Acordul privind participarea Republicii Bulgaria și a României la Spațiul Economic European a intrat în vigoare la 9 noiembrie 2011.

                  (3)

                  În regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994 (2) și modificat prin Decizia nr. 24/2005 a Comitetului mixt al SEE din 8 februarie 2005 (3), limbile bulgară și română ar trebui să fie adăugate la lista limbilor. Prin urmare, lista limbilor care figurează în regulamentul de procedură al Comitetului mixt al SEE ar trebui să fie modificată în consecință,

            ADOPTĂ PREZENTA DECIZIE:
      Articolul 1
      Decizia nr. 1/94 a Comitetului mixt al SEE se modifică după cum urmează:

                  1.

                  Textul articolului 6 alineatul (2) se înlocuiește cu următorul text:
                  „Textele actelor comunitare care trebuie integrate în anexele la acord în conformitate cu articolul 102 alineatul (1) sunt autentice în egală măsură în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, astfel cum au fost publicate în Jurnalul Oficial al Uniunii Europene. Acestea sunt redactate în limbile islandeză și norvegiană și autentificate de Comitetul mixt al SEE, împreună cu deciziile relevante menționate la alineatul (1).”

                  2.

                  Textul articolului 11 alineatul (1) se înlocuiește cu următorul text:
                  „Deciziile Comitetului mixt al SEE de modificare a anexelor sau a protocoalelor la acord se publică în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză în Secțiunea SEE a Jurnalului Oficial al Uniunii Europene și în limbile islandeză și norvegiană în Suplimentul SEE al aceluiași Jurnal.”

            Articolul 2
      Prezenta decizie produce efecte de la data adoptării.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 221, 25.8.2007, p. 15.

         (2)  JO L 85, 30.3.1994, p. 60.

         (3)  JO L 161, 23.6.2005, p. 54.

      PROIECT
      DECIZIA NR. …/2017 A COMITETULUI MIXT AL SEE
      din …
      de modificare a regulamentului de procedură al Comitetului mixt al SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolul 92 alineatul (3),
      întrucât:

                  (1)

                  Acordul privind participarea Republicii Croația la Spațiul Economic European (1) (denumit în continuare „Acordul privind extinderea SEE din anul 2014”), semnat la 11 aprilie 2014, modifică articolul 129 alineatul (1) din Acordul privind SEE pentru adăugarea limbii croate la lista limbilor din Acordul privind SEE.

                  (2)

                  În regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994 (2), modificat prin Decizia nr. 24/2005 a Comitetului mixt al SEE din 8 februarie 2005 (3), și modificat ulterior prin Decizia nr. […] din […] (4) a Comitetului mixt al SEE, limba croată ar trebui să fie adăugată la lista limbilor. Prin urmare, lista limbilor care figurează în regulamentul de procedură al Comitetului mixt al SEE ar trebui să fie modificată în consecință.

                  (3)

                  Acordul privind extinderea SEE din anul 2014 a fost aplicabil cu titlu provizoriu semnatarilor săi încă din 12 aprilie 2014 și, prin urmare, prezenta decizie ar trebui să se aplice cu titlu provizoriu până la intrarea în vigoare a Acordului privind extinderea SEE din anul 2014,

            ADOPTĂ PREZENTA DECIZIE:
      Articolul 1
      Decizia nr. 1/94 a Comitetului mixt al SEE se modifică după cum urmează:

                  1.

                  Textul articolului 6 alineatul (2) se înlocuiește cu următorul text:
                  „Textele actelor comunitare care trebuie integrate în anexele la acord în conformitate cu articolul 102 alineatul (1) sunt autentice în egală măsură în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, astfel cum au fost publicate în Jurnalul Oficial al Uniunii Europene. Acestea sunt redactate în limbile islandeză și norvegiană și sunt autentificate de Comitetul mixt al SEE, împreună cu deciziile relevante menționate la alineatul (1).”

                  2.

                  Textul articolului 11 alineatul (1) se înlocuiește cu următorul text:
                  „Deciziile Comitetului mixt al SEE de modificare a anexelor sau a protocoalelor la acord se publică în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză în secțiunea SEE a Jurnalului Oficial al Uniunii Europene și în limbile islandeză și norvegiană în Suplimentul SEE al aceluiași Jurnal.”

            Articolul 2
      Prezenta decizie intră în vigoare la […] sau la data intrării în vigoare a Acordului privind extinderea SEE din anul 2014, dacă această dată este ulterioară celei dintâi.
      Aceasta se aplică cu titlu provizoriu de la 12 aprilie 2014.
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 170, 11.6.2014, p. 18.

         (2)  JO L 85, 30.3.1994, p. 60.

         (3)  JO L 161, 23.6.2005, p. 54.

         (4)  OJ L …


title: Decizia (UE) 2018/59 a Comisiei din 11 ianuarie 2018 de modificare a Deciziei 2009/300/CE în ceea ce privește conținutul și perioada de valabilitate ale criteriilor ecologice pentru acordarea etichetei ecologice a UE pentru televizoare [notificată cu numărul C(2018) 6] (Text cu relevanță pentru SEE. )

text:
                  13.1.2018

                  RO

                  Jurnalul Oficial al Uniunii Europene

                  L 10/17

            DECIZIA (UE) 2018/59 A COMISIEI
      din 11 ianuarie 2018
      de modificare a Deciziei 2009/300/CE în ceea ce privește conținutul și perioada de valabilitate ale criteriilor ecologice pentru acordarea etichetei ecologice a UE pentru televizoare

            [notificată cu numărul C(2018) 6]

      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatele (2) și (3),
      după consultarea Comitetului pentru etichetare ecologică al Uniunii Europene,
      întrucât:

                  (1)

                  Decizia 2009/300/CE a Comisiei (2) stabilește criterii ecologice specifice și cerințe de evaluare și verificare pentru categoria de produse „televizoare”.

                  (2)

                  Valabilitatea criteriilor ecologice actuale și a cerințelor de evaluare și verificare aferente prevăzute în Decizia 2009/300/CE expiră la 31 decembrie 2017.

                  (3)

                  Primul criteriu prevăzut în Decizia 2009/300/CE, care vizează economiile de energie, are la bază cerințele existente de etichetare energetică și de proiectare ecologică pentru televizoare stabilite de Regulamentul (CE) nr. 642/2009 al Comisiei (3). În consecință, eticheta ecologică a UE este acordată în prezent televizoarelor care sunt etichetate cu clasa energetică B în conformitate cu sistemul de etichetare energetică pentru televizoare prevăzut în Regulamentul delegat (UE) nr. 1062/2010 al Comisiei (4) („sistemul de etichetare energetică”). Cu toate acestea, clasa energetică B nu este clasa cea mai eficientă care este vândută pe piața Uniunii. Primul criteriu prevăzut în Decizia 2009/300/CE trebuie, prin urmare, să fie actualizat pentru a se garanta faptul că eticheta ecologică a UE este acordată produselor care sunt eficiente din punct de vedere energetic.

                  (4)

                  A fost înaintată o propunere de a se înlocui actualele cerințe de etichetare energetică și de proiectare ecologică pentru televizoare cu un nou set de cerințe până în 2019 (5) cel târziu, însă propunerea respectivă nu a fost adoptată încă. În așteptarea adoptării propunerii, criteriul „economii de energie” din Decizia 2009/300/CE ar trebui modificat pentru a face trimitere la clase energetice superioare în versiunea actuală a sistemului de etichetare energetică.

                  (5)

                  S-a efectuat o evaluare care confirmă relevanța și caracterul adecvat ale propunerii de modificare a criteriului „economii de energie” și, de asemenea, relevanța și caracterul adecvat ale tuturor celorlalte criterii ecologice existente pentru televizoare, precum și ale cerințelor de evaluare și verificare aferente, stabilite prin Decizia 2009/300/CE. Este avută în vedere o revizuire a criteriilor de etichetare ecologică odată ce este adoptată propunerea de noi cerințe de etichetare energetică și de proiectare ecologică pentru televizoare.

                  (6)

                  Din motivele prezentate în considerentele 4 și 5 și pentru a se aloca suficient timp pentru o revizuire a actualelor criterii ecologice odată ce este adoptată propunerea de noi cerințe de etichetare energetică și de proiectare ecologică, perioada de valabilitate a criteriilor existente și a cerințelor de evaluare și verificare aferente, astfel cum au fost modificate prin prezenta decizie, ar trebui să fie prelungită până la 31 decembrie 2019.

                  (7)

                  Prin urmare, Decizia 2009/300/CE ar trebui modificată în mod corespunzător.

                  (8)

                  Ar trebui acordată o perioadă de tranziție pentru cererile și licențele care fac obiectul criteriilor stabilite în Decizia 2009/300/CE, pentru ca titularii și solicitanții de licență să aibă la dispoziție suficient timp pentru se adapta la modificările criteriului „economii de energie”.

                  (9)

                  Măsurile prevăzute în prezenta decizie sunt conforme cu avizul comitetului înființat în temeiul articolului 16 din Regulamentul (CE) nr. 66/2010,

            ADOPTĂ PREZENTA DECIZIE:
      Articolul 1
      Articolul 3 din Decizia 2009/300/CE se înlocuiește cu următorul text:

         „Articolul 3
         Criteriile ecologice pentru categoria de produse «televizoare» și cerințele de evaluare și de verificare aferente sunt valabile până la 31 decembrie 2019.”

      Articolul 2
      Anexa la Decizia 2009/300/CE se modifică în conformitate cu anexa la prezenta decizie.
      Articolul 3
      (1)   Cererile de acordare a etichetei ecologice a UE pentru produsele care se încadrează în categoria de produse „televizoare”, depuse înainte de data adoptării prezentei decizii, se evaluează în conformitate cu condițiile stabilite în Decizia 2009/300/CE în versiunea în vigoare în ziua imediat anterioară datei de adoptare a prezentei decizii („versiunea anterioară a Deciziei 2009/300/CE”).
      (2)   Cererile de acordare a etichetei ecologice a UE pentru produsele care se încadrează în categoria de produse „televizoare”, depuse în termen de o lună începând de la data adoptării prezentei decizii, se pot baza fie pe criteriile stabilite în versiunea anterioară a Deciziei 2009/300/CE, fie pe criteriile stabilite în versiunea din respectiva decizie, astfel cum a fost modificată prin prezenta decizie.
      (3)   Etichetele ecologice ale UE acordate în conformitate cu criteriile stabilite în versiunea anterioară a Deciziei 2009/300/CE pot fi utilizate timp de 6 luni de la data adoptării prezentei decizii.
      Articolul 4
      Prezenta decizie se adresează statelor membre.

         Adoptată la Bruxelles, 11 ianuarie 2018.

               Pentru Comisie

            Karmenu VELLA

               Membru al Comisiei

         (1)  JO L 27, 30.1.2010, p. 1.

         (2)  Decizia 2009/300/CE a Comisiei din 12 martie 2009 de stabilire a criteriilor ecologice revizuite de acordare a etichetei ecologice comunitare pentru televizoare (JO L 82, 28.3.2009, p. 3).

         (3)  Regulamentul (CE) nr. 642/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică aplicabile aparatelor TV (JO L 191, 23.7.2009, p. 42).

         (4)  Regulamentul delegat (UE) nr. 1062/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor TV (JO L 314, 30.11.2010, p. 64).

         (5)  COM(2016) 773 final. http://eur-lex.europa.eu/legal-content/RO/TXT/?qid=1490877945963&uri=CELEX:52016DC0773

         ANEXĂ
         În anexa la Decizia 2009/300/CE, criteriul 1 (Economii de energie) se modifică după cum urmează:

                     1.

                     la litera (b) (Consumul maxim de energie), „≤ 200 W” se înlocuiește cu „≤ 100 W”;

                     2.

                     la litera (c) (Eficiența energetică), toate cele patru paragrafe se înlocuiesc cu următorul text:
                     „Televizoarele trebuie să îndeplinească specificațiile de la indicele de eficiență energetică stabilit în anexa I la Regulamentul delegat (UE) nr. 1062/2010 al Comisiei (*1) pentru clasa de eficiență energetică definită după cum urmează sau, alternativ, pentru o clasă de eficiență energetică mai eficientă:

                                 (i)

                                 clasa de eficiență energetică A pentru aparatele cu o diagonală a ecranului vizibil ≤ 90 cm (sau 35,4 inchi);

                                 (ii)

                                 clasa de eficiență energetică A+ (A pentru UHD) pentru aparatele cu o diagonală a ecranului vizibil > 90 cm (sau 35,4 inchi) și < 120 cm (sau 47,2 inchi);

                                 (iii)

                                 clasa de eficiență energetică A++ (A+ pentru UHD) pentru aparatele cu o diagonală a ecranului vizibil ≥ 120 cm (sau 47,2 inchi).

                           La acest punct, «UHD» înseamnă rezoluție ultraînaltă (Ultra High Definition), care este standardizată (*2), corespunzând următoarelor două rezoluții: 3 840 × 2 160 (UHD4K) pixeli sau 7 680 × 4 320 (UHD-8K) pixeli.

                        (*1)  Regulamentul delegat (UE) nr. 1062/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor TV (JO L 314, 30.11.2010, p. 64)."

                        (*2)  Recomandarea BT.2020 a Uniunii Internaționale a Telecomunicațiilor (ITU-R).”;"

                     3.

                     în secțiunea intitulată „Evaluare și verificare, literele (a)-(c)”:

                                 (a)

                                 primul paragraf se înlocuiește cu următorul text:
                                 „Solicitantul trebuie să prezinte un raport de testare pentru modelul/modelele de televizoare, referitor la testul efectuat în conformitate cu standardele EN 50564 pentru îndeplinirea condițiilor stabilite la litera (a) și la testările efectuate folosind procedurile și metodele de măsurare menționate la punctele 1 și 2 din anexa VII la Regulamentul delegat (UE) nr. 1062/2010 pentru îndeplinirea condițiilor stabilite la literele (b) și (c). În plus, clasa de eficiență energetică și diagonala ecranului vizibil trebuie indicate în raport.”;

                                 (b)

                                 al treilea paragraf se elimină.